钦定古今图书集成/明伦汇编/官常典/第169卷 > 荀悦申鉴===《时事第二纂》===
## 钦定古今图书集成/明伦汇编/官常典/第169卷 > 荀悦申鉴===《时事第二纂》===

孝武皇帝以四夷未宾寇贼奸宄初置武功赏官以
宠战士若今依此科而崇其制置尚武之官以司马
兵法选位秩比博士讲司马之典简蒐狩之事掌军
功爵赏小统于五校大统于太尉既周时务礼亦宜
之周之末叶兵革繁矣莫乱于秦民不荒殄令国家
忘战日久每寇难之作民瘁几尽不教民战是谓弃
之信矣